CELEX: 32010R0291
Language: fi
Date: 2010-03-31 00:00:00
Title: Komission asetus (EU) N:o 291/2010, annettu 31 päivänä maaliskuuta 2010 , asetusten (EY) N:o 437/2009, (EY) N:o 438/2009 ja (EY) N:o 1064/2009 oikaisemisesta tariffikiintiöissä tuotuihin eräisiin maataloustuotteisiin sovellettavan tiettyyn käyttötarkoitukseen perustuvan menettelyn osalta

8.4.2010   
            
            
               FI
            
            
               Euroopan unionin virallinen lehti
            
            
               L 88/9
            
         KOMISSION ASETUS (EU) N:o 291/2010,
   annettu 31 päivänä maaliskuuta 2010,
   asetusten (EY) N:o 437/2009, (EY) N:o 438/2009 ja (EY) N:o 1064/2009 oikaisemisesta tariffikiintiöissä tuotuihin eräisiin maataloustuotteisiin sovellettavan tiettyyn käyttötarkoitukseen perustuvan menettelyn osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan ja 148 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Lihotettaviksi tarkoitettuja nuoria urospuolisia nautaeläimiä koskevan yhteisön tuontitariffikiintiön avaamisesta ja hallinnoinnista 26 päivänä toukokuuta 2009 annetun komission asetuksen (EY) N:o 437/2009 (2) 2 artiklan 1 kohdassa, tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen yhteisön tariffikiintiöiden avaamisesta ja hallinnointitavasta 26 päivänä toukokuuta 2009 annetun komission asetuksen (EY) N:o 438/2009 (3) 3 artiklan 1 kohdassa ja kolmansista maista tuotavan mallasohran yhteisön tariffikiintiön avaamisesta ja hallinnoinnista 4 päivänä marraskuuta 2009 annetun komission asetuksen (EY) N:o 1064/2009 (4) 4 artiklan 1 kohdassa säädetään tiettyyn käyttötarkoitukseen perustuvan menettelyn osalta sovellettavasta tullivalvonnasta, jota tarkoitetaan yhteisön tullikoodeksista (uudistettu tullikoodeksi) 23 päivänä huhtikuuta 2008 annetun Euroopan parlamentin ja neuvoston asetuksen (EY) N:o 450/2008 (5) 166 artiklassa.
            
         
               (2)
            
            
               Kuten asetuksen (EY) N:o 450/2008 liitteessä olevasta vastaavuustaulukosta käy ilmi, edellä mainitun 166 artiklan on tarkoitus korvata yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (6) 82 artikla, jossa myös säädettiin tuodun tavaran tietyn käyttötarkoituksen osalta sovellettavasta tullivalvonnasta. Asetuksen (EY) N:o 450/2008 188 artiklan 2 kohdan toisessa alakohdassa säädetään kuitenkin, että mainitun kohdan ensimmäisessä alakohdassa tarkoitettujen täytäntöönpanosääntöjen voimaantulon estämättä mainitun asetuksen 166 artiklaa sovelletaan viimeistään 24 päivästä kesäkuuta 2013. Sen vuoksi asetuksen (ETY) N:o 2913/92 82 artiklaa sovelletaan siihen asti, kun asetuksen (EY) N:o 450/2008 166 artiklaa aletaan soveltaa.
            
         
               (3)
            
            
               Sen vuoksi vaikuttaa aiheelliselta korvata asetuksissa (EY) N:o 437/2009, (EY) N:o 438/2009 ja (EY) N:o 1064/2009 oleva viittaus asetuksen (EY) N:o 450/2008 166 artiklaan viittauksella asetuksen (ETY) N:o 2913/92 82 artiklaan.
            
         
               (4)
            
            
               Sen vuoksi asetukset (EY) N:o 437/2009, (EY) N:o 438/2009 ja (EY) N:o 1064/2009 olisi oikaistava.
            
         
               (5)
            
            
               Jotta varmistettaisiin kyseisten tariffikiintiöiden tehokas hallinnointi ja koska kyseisten säännösten sisältö säilyy samana, tätä oikaisua olisi sovellettava kyseisten asetusten soveltamispäivistä alkaen.
            
         
               (6)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 437/2009 2 artiklan 1 kohta seuraavasti:
   
      ”1.   Tuodut eläimet asetetaan neuvoston asetuksen (ETY) N:o 2913/92 (7) 82 artiklan mukaisesti tullivalvontaan, jolla varmistetaan, että niitä lihotetaan vähintään 120 päivän ajan tuotantoyksiköissä, jotka tuojan on ilmoitettava eläinten vapaaseen liikkeeseen luovutusta seuraavan kuukauden aikana.
   
   2 artikla
   Korvataan asetuksen (EY) N:o 438/2009 3 artiklan 1 kohta seuraavasti:
   
      ”1.   Tuodut eläimet asetetaan neuvoston asetuksen (ETY) N:o 2913/92 (8) 82 artiklan mukaisesti tullivalvontaan, jolla varmistetaan, ettei niitä teurasteta neljän kuukauden kuluessa niiden vapaaseen liikkeeseen luovuttamispäivästä.
   
   3 artikla
   Korvataan asetuksen (EY) N:o 1064/2009 4 artiklan 1 kohdan ensimmäisen alakohdan johdantovirke seuraavasti:
   
      ”Kiintiössä tuotava ohra asetetaan neuvoston asetuksen (ETY) N:o 2913/92 (9) 82 artiklan mukaisesti tullivalvontaan, jolla varmistetaan, että
   
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Asetuksen 1 ja 2 artiklaa sovelletaan 1 päivästä heinäkuuta 2009.
   Asetuksen 3 artiklaa sovelletaan 1 päivästä tammikuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä maaliskuuta 2010.
      
         
            Komission puolesta, puheenjohtajan nimissä
         
         Dacian CIOLOŞ
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 128, 27.5.2009, s. 54.
   
      (3)  EUVL L 128, 27.5.2009, s. 57.
   
      (4)  EUVL L 291, 7.11.2009, s. 14.
   
      (5)  EUVL L 145, 4.6.2008, s. 1.
   
      (6)  EYVL L 302, 19.10.1992, s. 1.
   
      (7)  EYVL L 302, 19.10.1992, s. 1.”
   
      (8)  EYVL L 302, 19.10.1992, s. 1.”
   
      (9)  EYVL L 302, 19.10.1992, s. 1.”